กลุ่มวางระบบโครงข่ายวิ่งคึก! โบรกฯเชียร์ซื้อเก็งกำไร รับเต็มอานิสงส์ 5G
กลุ่มวางระบบโครงข่ายวิ่งคึก! โบรกฯเชียร์ซื้อเก็งกำไร รับเต็มอานิสงส์ 5G
กลุ่มวางระบบโครงข่ายวิ่งคึก! โบรกฯเชียร์ซื้อเก็งกำไร รับเต็มอานิสงส์ 5G
17 ก.พ. 2563

ผู้สื่อข่าวรายงานว่า ณ เวลา 15.20 น. ราคาหุ้น บริษัท อินเตอร์ลิ้งค์ เทเลคอม จำกัด (มหาชน) หรือ ITEL อยู่ที่ 2.48 บาท บวก 0.26 บาท หรือ 11.71%  สูงสุดที่ 2.54 บาท ต่ำสุดที่ 2.26 บาท ด้วยมูลค่าซื้อขาย 24.47 ล้านบาท
ราคาหุ้น บริษัท เอแอลที เทเลคอม จำกัด (มหาชน)  หรือ ALT อยู่ที่ 2.78 บาท บวก 0.24 บาท หรือ 9.45%  สูงสุด2.88 บาท ต่ำสุดที่ 2.64 บาท ด้วยมูลค่าซื้อขาย 15.36 ล้านบาท
ราคาหุ้น บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT อยู่ที่ 20.20 บาท บวก 0.90 บาท หรือ 4.66%  สูงสุด 20.20 บาท ต่ำสุดที่ 19.60 บาท ด้วยมูลค่าซื้อขาย 16.15 ล้านบาท
ราคาหุ้น บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS อยู่ที่ 1.35 บาท บวก 0.07 บาท หรือ 5.47%  สูงสุด 1.38 บาท ต่ำสุดที่ 1.28 บาท ด้วยมูลค่าซื้อขาย 12.12 ล้านบาท
ราคาหุ้น บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN อยู่ที่ 1.48 บาท บวก 0.09 บาท หรือ 6.47%  สูงสุด 1.51 บาท ต่ำสุดที่ 1.39 บาท ด้วยมูลค่าซื้อขาย 1.95 ล้านบาท
ราคาหุ้น บริษัท สามารถเทลคอม จำกัด (มหาชน) หรือ SAMTEL อยู่ที่ 7.55 บาท บวก 0.25 บาท หรือ 3.42%  สูงสุด 7.60 บาท ต่ำสุดที่ 7.40 บาท ด้วยมูลค่าซื้อขาย 1.87 ล้านบาท
โดย บล.คิงส์ฟอร์ด ระบุในบทวิเคราะห์ แนะนำซื้อเก็งกำไร  ITEL, INSET, AIT ได้ประโยชน์จากการรับงานวางโครงข่ายคลื่น 5G
เช่นเดียวกับ บล.โนมูระ พัฒนสิน ระบุในบทวิเคราะห์ คงมีมุมมอง “บวก” ต่อโอกาสเติบโตในปีนี้ของกลุ่มสื่อสารขนาดเล็ก โดยเฉพาะกลุ่มผู้ให้บริการวางระบบ/ติดตั้งโครงข่ายฯ ได้แก่ AIT, ALT, CSS, INSET, ITEL, LOXLEY และ SAMTEL เนื่องจากมองว่าการลงทุนโครงข่าย 5G รอบใหม่ของ Mobile operator เป็นโอกาสได้รับงานติดตั้งโครงข่ายย่อยให้กับบริษัท Supplier ที่เป็นคู่สัญญาของ Mobile operator ทำให้ระยะสั้นราคาหุ้นบริษัทเหล่านี้มีโอกาสปรับตัวขึ้นจากการคาดหวังได้ประโยชน์จากการลงทุนรอบใหม่ของ Mobile operator
โดยในเบื้องต้นคาดว่า ALT มีโอกาสได้งานจาก CAT ส่วน INSET/ITEL มีโอกาสได้งานจาก TRUE ขณะที่ LOXLEY และ SAMTEL เคยได้งานติดตั้งโครงข่าย 3G เฟส 1 ของ TOT นอกจากนี้งบประมาณปี 63 ที่จะเริ่มใช้ในไตรมาส 2/63 จะทำให้เริ่มเห็นการทยอยประมูลงานใหม่ ซึ่งจะช่วยต่อยอด Backlog และเป็น upside ต่อกำไรปีนี้ สำหรับหุ้นเด่นยังเลือก ITEL ให้ราคาเป้าหมายที่ 4.10 บาท